- Hindi News
- National
- केरल में साम्य वादियों ने सुनियोजित हिंसा राष्ट्रद्रोही कार्य किया: विनायक
केरल में साम्य वादियों ने सुनियोजित हिंसा राष्ट्रद्रोही कार्य किया: विनायक
मानवाधिकाररक्षा मंच के तत्वावधान में कलेक्ट्रेट के मुख्य द्वार पर केरल में माक्र्सवादी सरकार द्वारा प्रायोजित नरसंहार के विरोध में महाधरना का आयोजन किया गया। अखिल भारतीय विद्यार्थी परिषद एवं युवा मोर्चा के कार्यकर्ताओं की ओर से कुम्हेर गेट से धरना स्थल तक बाइक रैली निकाल कर मानवाधिकार मंच को अपना समर्थन व्यक्त किया गया।
राष्ट्रीय स्वयंसेवक संघ विभाग प्रचारक मुख्य वक्ता विनायक ने केरल में अब तक हुई तीन सौ से अधिक नृशंस हत्याओं की जानकारी दी। उन्होंने कहा कि केरल में साम्य वादियों द्वारा सुनियोजित हिंसा राष्ट्रद्रोही कार्य है। इसकी देश को निंदा करनी चाहिए। राष्ट्र-द्रोहियों द्वारा हमारी कमजोरी का लाभ उठाया जाता है। हमें संगठित होकर राष्ट्र-द्रोहियों का मुंहतोड़ जवाब देना होगा। डा.मानवेन्द्र चतुर्वेदी ने कहा कि ऐसे षड़यंत्रकारी शिक्षा के माध्यम से विद्यार्थियों में विष भरने का काम करते हैं। बीसूका अध्यक्ष डाॅ. दिगंबर सिंह ने बताया कि वामपंथियों ने दिल्ली विश्वविद्यालय एवं जवाहरलाल नेहरू विश्वविद्यालय को राजनीति का अखाड़ा बना दिया गया है।
समाजसेवी गिरधारी तिवारी ने कहा कि देश संकट के दौर से गुजर रहा है। आज युवा पीढ़ी और छात्रों को राष्ट्रवादी संस्कार दिए जाने की अत्यन्त आवश्यकता है। इस अवसर पर कवि सोमदत्त व्यास, रेणु, हरिओम गौतम, कृष्ण कन्हैया शर्मा आदि ने राष्ट्रभक्ति से परिपूर्ण कविताएं प्रस्तुत की।
मानवाधिकार मंच को अखिल भारतीय विद्यार्थी परिषद, विश्व हिन्दू परिषद, भारतीय जनता पार्टी भारतीय मजदूर संघ, भारतीय किसान संघ, विज्ञान भारती, संस्कृत भारती, शिक्षक संघ राष्ट्रीय, सेवा भारती, गायत्री परिवार, आर्य समाज, बजरंग दल,अभिभाषक संघ, विद्या भारती आदि अनेक संगठनों ने अपना समर्थन व्यक्त किया।
इस अवसर पर वीरी सिंह कुंतल, किसान संघ के अजमेर सिंह, ललित सिंहल, श्याम सुंदर, गिर्राज प्रसाद शर्मा, बयाना रितु बनावत बयाना, भाजपा जिलाध्यक्ष भानुप्रताप सिंह राजावत, डा.जितेन्द्र सिंह फौजदार, राजेन्द्र खंडेलवाल एडवोकेट, कृपाल सिंह विभाग, संघचालक महेन्द्र सिंह मग्गो, धर्मेंद्र कुमार, सिद्धार्थ फौजदार, भागीरथ सिंह आदि ने विचार व्यक्त किए।
इस अवसर पर महापौर शिव सिंह भोंट, जिला प्रमुख बीना सिंह, डाॅ. योगेन्द्र भानू, डाॅ. धनंजय द्विवेदी, भगवत सिंह, श्याम सुंदर गौड़, मनोज भारद्वाज, शिवराज सिंह तमरोली, जवाहर सिंह बेढ़म, भाजयुमो जिलाध्यक्ष मोहन रारह, शिवानी दायमा, गिरधारी गुप्ता, रामसिंह वर्मा, बालचंद शर्मा, नरेश खण्डेलवाल, अशोक वैद्य, सुंदर सिंह सहित बड़ी संख्या में पदाधिकारी कार्यकर्ता मौजूद थे। संचालन डा.सतीश भारद्वाज एवं निरंजन सिंह लवानिया ने एवं आभार मंच संयोजक बृजेश अग्रवाल ने जताया।
भरतपुर. मानवाधिकार रक्षा मंच के धरने को संबोधित करते बीसूका उपाध्यक्ष दिगंबर सिंह।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva